Author: dvoranova
Last saved by: spano
Company: Urad vlady SR

ÚRAD  VLÁDY
SLOVENSKEJ  REPUBLIKY
  sekcia vládnej legislatívy

									     Na rokovanie vlády SR
									     Dňa 30. októbra 2002
									     K materiálu č.7778/2002
									     K bodu č. 4

S T A N O V I S K O
k návrhu zákona, ktorým sa mení zákon č. 315/2001 Z.z. o Hasičskom a záchran-nom zbore v znení zákona č. 438/2002 Z.z.
___________________________________________________________________

I
	Návrh predmetného zákona predkladá v nadväznosti na schválené uznesenie vlády Slovenskej republiky č. 1144 z 23. októbra 2002 k zmenám legislatívnych no-riem podmieňujúcich návrh štátneho rozpočtu na rok 2002 minister vnútra Slovenskej republiky V. Palko.

II
	Podľa predloženého návrhu zákona sa neuplatní v roku 2003 ďalší plat prísluš-níkom Hasičského a záchranného zboru, čím sa predpokladá úspora cca 68 mil. Sk. Zároveň navrhovanou zmenou účinnosti príslušného ustanovenia, v ktorom je usta-novená suma hodnostného príplatku príslušníkov Hasičského a záchranného zboru sa znížia výdavky štátneho rozpočtu na rok 2003 cca o 30 mil. Sk. 
	Predmetný návrh zákona nebol zaslaný do medzirezortného pripomienkového konania a nebol prerokovaný Legislatívnou radou vlády Slovenskej republiky.

III
	Sekcia vládnej legislatívy Úradu vlády Slovenskej republiky neuplatňuje k ná-vrhu zákona, ktorým sa mení zákon č. 315/2001 Z.z. o Hasičskom a záchrannom zbore v znení zákona č. 438/2002 Z.z. žiadne pripomienky a odporúča vláde Sloven-skej republiky návrh zákona  s c h v á l i ť  v predloženom znení.

Bratislava 25. októbra 2002
Vypracovala: J. Fischerová

								   Štefan  G r m a n
								   generálny riaditeľ
							       sekcie vládnej legislatívy